Jesaja 2 – geroep as ontmoetingsplek vir die nasies met God – Bybelskool
Written by Chris van Wyk on Jan 21, 2011 . Posted in Jesaja.
Ons kry 'n stukkie ekstra inligting oor Jesaja in vers 1. Hy is die seun van Amos (vgl die inligting oor Jesaja in die bydrae oor hom hierna). Dit vorm deel van die openbaring (anders as in 1:1 word die woord dabar [woord] met die werkwoord sien verbind – letterlik: "Die woord wat Jesaja gesien het") wat hy oor Juda en Jerusalem – 'n woordpaar wat gereeld in Jesaja voorkom – ontvang.
Dit alles mond uit in vers 12-22 op 'n finale oordeel oor die aarde wat moontlik Johannes se woorde in Openbaring 6 geïnspireer het, waarmee God sy unieke karakter en plek as God ten toon sal stel vir almal om te sien. En die afgode (nietighede) sal daarmee verdwyn. Die profesie sluit af met die toepassing, dat só 'n omvattende oordeel oor mense jou versigtig moet maak om hulle staat te maak. Die Here is die enigste vaste punt waarop vertrou kan word.